**Mohammad Othman** er en palestinsk fredsaktivist. Han er kjent som partipolitisk uavhengig, og for kun å arbeide med ikke–voldelige aksjonsformer. 22. september 2009 ble Othman arrestert av Israelske myndigheter. Ingen tiltale er reist, og grunnlag for fengslingen er ikke oppgitt.
13. januar 2010 ble Othman løslatt.

Bakgrunn
--------

Othman kommer fra landsbyen Jayyous, som har lidd mye under israels mur på Vestbredden, blant annet fordi 75 % av landsbyens dyrkbare områder og seks av landsbyens syv brønner ligger på «feil» side av den. Ikke–voldelige protester fra landsbyens innbyggere har blitt møtt med hard motstand fra israelske styrker. Halvparten av landsbyens ca. 3 000 innbyggere er nå[*når?*] avhengig av matforsyninger fra hjelpeorganisasjoner.  

Konsekvensene av den israelske bosetningen *Zufim North* (*Tsufin North*), som er bygget av Lev Levievs selskaper etter at muren kom på plass, har også vært store for landsbyen, blant annet fordi landområder er blitt gitt til bosetterne. Bosetterne hevder landet ble solgt til dem av landsbyens innbyggere, noe disse benekter.

Othman ble politisk aktiv på slutten av 1990–tallet. Han har arbeidet mot den israelske muren, blant annet som ungdomskoordinator for organisasjonen Stop the Wall, og har også arbeidet med informasjonskampanjer om israelske og multinasjonale bedrifters involvering i brudd på menneskerettighetene mot den palestinske befolkningen.

Norgesbesøk
-----------

Othman har besøkt Norge flere ganger. Han har hatt en rekke møter med norske politikere og politiske organisasjoner, blant annet med finansminister Kristin Halvorsen.

Arrestasjon
-----------

Othman ble arrestert den 22. september 2009 av Israelske myndigheter ved hjemkomsten til Palestina, etter et norgesbesøk. Arrestasjonen skjedde ved Allenby Bridge Crossing, grensen mellom Jordan og Vestbredden. Othman holdes i interneringsleiren *Huwarra Detention Centre*. Interneringsleiren er kjent for utstrakt bruk av tortur, også mot mindreårige fanger.

Fra frivillige organisasjoner uttrykkes det frykt for at Othman blir satt under såkalt *administrative detention*, hvilket i praksis betyr fengsling på ubestemt tid og uten dom. Interneringsformen faller inn under israelsk militær lovgivning. 800 av Israels 11 000 palestinske fanger holdes under administrative detention.

Også andre palestinske menneskerettighetsaktivister har blitt arrestert på tilsvarende måter, blant annet ble Muhammad Srour arrestert ved hjemkomsten fra Genève. Srour hadde vært i Genève som øyevitne for FNs sannhetskommisjon for Gaza (UN Fact Finding Mission on Gaza).

Litteratur
----------

* Bergens Tidende, 29.09.2009, «Kneblet»,s.19 «Kneblet»

Se også
-------

* Israels mur på Vestbredden
* Riv Muren
* Midtøstenkonflikten

Referanser
----------

1. 1 2 3 4 5  Eiliv Frich Flydal (23. september 2009). «Arrestert på vei hjem fra Norge» **(norsk)**. Dagbladet. Besøkt 30. september 2009.
2. 1 2 3 4  Heidi Sund (23. september 2009). «Fredsaktivisten Mohammad Othman fra Stop the Wall arrestert på vei hjem fra Norge» **(norsk)**. SV. Besøkt 30. september 2009. [*død lenke*]
3. 1 2 3 4 5 6 7  «Free Mohammad Othman Now» **(engelsk)**. al Jazeera. 28. september 2009. Besøkt 30. september 2009.
4. 1 2  «The West Bank Barrier. Profile: Jayous» **(engelsk)**. FN. Besøkt 30. september 2009.
5. ↑  «UNRWA Reports on the West Bank Barrier: Case Study. The Permit System: The Case of Jayyous and Falamyeh, Qalqilya Governorate» (PDF) **(engelsk)**. FN. mai 2004. Besøkt 30. september 2009.
6. ↑  Sharif Omar (17. august 2003). «Israel's wall hems in livelihoods — and dreams» **(engelsk)**. USA Today. Besøkt 30. september 2009.
7. 1 2  Gush Shalom (1. januar 2005). «Replanting The Olive Trees Of Jayyous» **(engelsk)**. Scoop. Besøkt 30. september 2009.
8. ↑  Sissel Henriksen (9. august 2007). «Med ryggen mot muren» **(norsk)**. Klassekampen. Besøkt 30. september 2009. [*død lenke*]
9. ↑  «CIVIL AND POLITICAL RIGHTS, INCLUDING THE QUESTIONS OF: TORTURE AND DETENTION» **(engelsk)**. FN. 23. mars 2004. Arkivert fra originalen 20. januar 2022. Besøkt 30. september 2009.
10. ↑  «Free Mohammad Othman Now!» **(engelsk)**. Washington Peace Center. 28. september 2009. Besøkt 30. september 2009. [*død lenke*]

Eksterne lenker
---------------

* Oppdatert informasjon om Mohammad Othmans sak
* Washington Peace Center: Free Mohammad Othman Now![*død lenke*]
* Jews for Justice for Palestinians: Act now to free Mohammad Othman!
* SU: Løslat Mohammad Othman!
* Senterungdommen: Mohammad Othman må løslates[*død lenke*]
* Rødt: Sett Mohammad Othman fri!
* Utrop: Demonstrasjon: Løslat Mohammad Othman
* Støttegruppe for Mohammad Othman på Facebook
* Stop the Wall